Document ID: 31994D0275

KOMISSION PÄÄTÖS,
tehty 18 päivänä huhtikuuta 1994,
raivotaudin vastaisten rokotteiden hyväksymisestä (94/275/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin, kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset 13 päivänä heinäkuuta 1992 annetun neuvoston direktiivin 92/65/ETY(1) ja erityisesti sen 10 artiklan 2 kohdan a alakohdan kolmannen luetelmakohdan ja 3 kohdan b alakohdan i alakohdan,
sekä katsoo, että
olisi tarpeen hyväksyä raivotaudin vastaiset rokotteet, joita voidaan käyttää sellaisille koirille ja kissoille, joilla käydään kauppaa jäsenvaltioiden välillä, yli kolmen kuukauden ikäisille ja jäsenvaltioiden väliseen kauppaan tarkoitetuille koirille ja kissoille sekä Irlannin ja Yhdistyneen kuningaskunnan markkinoille tarkoitetuille koirille ja kissoille, jotka eivät tule näistä kahdesta maasta,
rokotteiden olisi oltava 10 artiklan 2 kohdan a alakohdan kolmannen luetelmakohdan ja 3 kohdan b alakohdan i alakohdan mukaisesti heikennettyjä, vähintään yhtä kansainvälistä antigeeniyksikköä (WHO:n standardi) vastaavan vasta-ainemäärän sisältäviä rokotteita, joiden tehokkuus on mitattu Euroopan farmakopeassa kuvatun menetelmän mukaisesti,
näiden rokotteiden hyväksymiseksi yhteisön tasolla olisi lisäksi tarpeen vahvistaa niiden valmistusta koskevia sääntöjä ja tämän vuoksi olisi viitattava Euroopan farmakopean asiaa koskevassa monografiassa kuvattuihin menetelmiin, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Yhteisön tasolla hyväksytään rokotteet, jotka on valmistettu Euroopan farmakopean monografiassa vaccinum rabiei inactivatum ad usum veterinarium-rokotteen [eläinlääkintään tarkoitetun (heikennetyn) raivotaudin vastaisen rokotteen] osalta määriteltyjen menetelmien mukaisesti.
2 artikla
Tämä päätös on osoitettu kaikille jäsenvaltioille.
Tehty Brysselissä 18 päivänä huhtikuuta 1994.

Labels: 7
0
3
6